Song of Freedom
Song of Freedom () je britanski crno-bijeli igrani film snimljen 1936. godine u režiji J. Eldera Willsa. Po žanru predstavlja kombinaciju mjuzikla, melodrame i pseudohistorijskog filma. Protagonist, koga tumači ugledni crni američki pjevač Paul Robeson, je crni doker u Engleskoj kome otkriju pjevački talent zbog koga će postati međunarodna operna zvijezda. Radnja prikazuje kako žrtvuje tako stečenu slavu i bogatstvo kako bi otišao u Afriku, uvjeren da potiče od tamošnjih tradicionalnih vladara te pokušava preuzeti titulu i svojim sunarodnjacima pomoći da odbace praznovjerje i prihvate modernu civilizaciju.

Robesonu je Song of Freedom bio velikim dijelom lični projekt. Snimio ga je neudgo nakon pustolovnog filma Sanders of the River, kome je bio zamjerao paternalistički odnos prema crnim Afrikancima. Film je dijelom snimljen na lokacijama u današnjem Sijera Leoneu, koji je tada bio britanska kolonija, i sadrži vrijedne snimke autentičnih plesova, muzike i folklora Zapadne Afrike. Song of Freedom je postigao više nego dobru gledanost, i danas se smatra najuspješnjim filmom Robesonove karijere.

Uloge

Paul Robeson ... John 'Johnny' Zinga, crni doker u Engleskoj koji posjeduje izuzetan bariton.
Elisabeth Welch ... Ruth Zinga, Johnova supruga koja ga ohrabruje u teškim trenucima
Esme Percy ... Gabriel Donozetti, impresario koji otkriva Johna kao pjevača
Robert Adams ... Monty
James Solomon ... Vođa domorodaca
Ecce Homo Toto ... Mandingo
Ronald Simpson ... Blane, pijanist
George Mozart ... Bert Puddick
Jenny Dean ... Marian
Joan Fred Emney ... Nell Puddick
Bernard Ansell ... Sir James Pyrie
Johnnie Schofield
Ambrose Manning ... Trgovac
Arthur Elliott (kao Časni Arthur Eliot)
Cornelia Smith ... Kraljica Zinga, brutalna tiranica koja je vladala otokom u dalekoj prošlosti

Vanjske veze
 
 
 
 
 

Britanski filmovi
Dramski filmovi
Filmski mjuzikli
Authority control 2